**NARODNO SVEUČILIŠTE “SESVETE”**

Trg D.Domjanića 6

10360 Zagreb – Sesvete

Broj RKP-a: 15616

Matični broj: 03324303

OIB: 02907920674

Šifra djelatnosti: 8059

Razina: 21

**BILJEŠKE**

**UZ FINANCIJSKE IZVJEŠTAJE ZA 2023. GODINU**

Narodno sveučilište “Sesvete” je javna ustanova koja obavlja djelatnost kulture te organiziranje aktivnosti i manifestacija u realizaciji javnih potreba u kulturi od interesa za Grad Zagreb i čije je djelovanje propisano Statutom te drugim pravnim aktima kojima se regulira zakonsko poslovanje. Prava i dužnosti osnivača Sveučilišta obavlja Grad Zagreb

na temelju Rješenja Ministarstva kulture i prosvjete KLASA:023-03/94-01-62 , URBR:532-03-3/3-94-01 od 10.02.1994., u skladu sa člankom 78., stavkom 3. Zakona o ustanovama. Nadležni ured za djelatnost Sveučilišta je Gradski ured za kulturu i civilno društvo. Sveučilištem upravlja ravnatelj/ica koji predstavlja i zastupa Ustanovu. Ravnateljica Sveučilišta je Vjekoslava Damjanović, dipl.etnologinja i povjesničarka umjetnosti.

Centar obavlja djelatnosti u kulturi te organiziranje aktivnosti i manifestacija i to:

-organiziranje kazališnih, glazbenih, estradnih, filmskih i drugih kulturno-umjetničkih priredbi,

-organizaciju kulturno-umjetničke poduke, edukativnih aktivnosti i radionica, tribina, predavanja i stručnih skupova, a posebno organiziranje aktivnost putem seminara, tečajeva, radionica i drugih oblika djelovanja iz područja kulture

-organiziranje tečajeva iz područja novih medija te stranih jezika

-druge djelatnosti koje služe obavljanju djelatnosti upisane u sudski registar.

Odgovorna osoba za sastavljanje Bilješke uz financijske izvještaje je voditeljica računovodstva, Marina Trgovčević, dipl.oec.

**BILANCA**

Prema izmijenjenom Pravilniku o financijskom izvještavanju dužni smo sastaviti Popis ugovornih odnosa i sl. koji mogu postati obveza ili imovina. Izvješćujemo vas da takvih ugovornih odnosa u 2023.godini nismo imali.

Također nemamo nikakvih sudskih sporova u tijeku.

Pozicija 02 – Proizvedena dugotrajna imovina

Tijekom godine je povećana vrijednost imovine zbog nabave opreme za digitalizaciju kino dvorane. Oprema je nabavljena putem javne nabave koju je proveo Gradski ured za financije i javnu nabavu, a financirana je sredstvima Ministarstava kulture i medija i Gradskog ureda za kulturu.

Pozicija 16 – Potraživanja za prihode poslovanja

Potraživanja za prihode poslovanja odnose se na nenaplaćene prihode iz 2023.godine, za razne tečajeve i za 66% su manja u odnosu na prethodnu godinu.

Pozicija 23 – Obveze za rashode poslovanja

Obveze su veće u odnosu na prethodnu godinu na poziciji 239 Ostale tekuće obveze, a odnose se na PDV za 12/2023. godine, jer smo od 01.01.2023. ponovo postali obveznici plaćanja poreza na dodanu vrijednost.

Pozicija 922 – Višak/manjak prihoda

Višak prihoda poslovanja iz 2022. (pozicija 92211 iz PR-RAS-a) iznosi 24.324,46 eura, uvećan za višak prihoda tekuće godine 4.430,72 € (pozicija X004 iz PR-RAS-a) ukupno iznosi 28.755,18 €

**PR – RAS**

Šifra 636 – Tekuće pomoći proračunskim korisnicima iz proračuna koji im nije nadležan

U 2023. godini na temelju Ugovora između NSS-a i Ministarstva kulture i medija, doznačena su nam sredstva u iznosu od 39.816,84 eura za nabavu opreme za digitalizaciju kino dvorane. Oprema je u prosincu instalirana.

Također je sklopljen Ugovor sa Središnjim državnim uredom za Hrvate izvan Republike Hrvatske za program Igra staklenim perlama i doznačena su nam sredstva u iznosu od 3.318,07 eura. Program je realiziran u pokrajini Molise u Italiji, tijekom jeseni 2023.

Šifra 65 – Prihodi od ulaznica za kazališne predstave za 93% su veći u odnosu na prošlu godinu zbog većeg interesa građana za našu kazališnu ponudu.

Šifra 66 – Prihodi od pruženih usluga

Od 01.01.2023. opet smo u sustavu poreza na dodanu vrijednost. Prihodi na toj stavci su veći za 15% u odnosu na prethodnu godinu zbog većeg interesa za ponuđene tečajeve i radionice.

Šifra 312 – Naknade za zaposlene su veće u odnosu na prošlu godinu, jer su povećani neoporezivi primici tako da su isplaćene veće naknade za zaposlene, a isplaćena je i jedna otpremnina prilikom odlaska u mirovinu.

Šifra 3224 – Materijal za tekuće održavanje – svi radovi su obavljeni u 2022. godini, tako da se u tekućoj godini na toj stavci nije trošilo. Isto se odnosi i na usluge tekućeg i investicijskog održavanja.

Šifra 3226 – Zdravstvene usluge – U 2023. obavljen je sistematski pregled za sve zaposlenike

Šifra 3227 – Intelektualne usluge

Zbog većeg obima posla vezanog uz izvođenje radionica i tečajeva, kao i puno veći broj kazališnih predstava, koncerata i ostalih događanja, povećani su i iznosi na intelektualnim uslugama za 25%. Iz istog razloga su za 113% povećani izdaci za ostale usluge (grafičke, tiskarske I sl.).

Šifra 3299 – Ostali nespomenuti rashodi

Na ovoj stavci smo imali trošak izrade programa zaštite na radu i procjene rizika

Šifra 4 – Rashodi za nabavu nefinancijske imovine iznose 52.170,94 eura, od čega se na opremu za digitalizaciju kina odnosi 47.978,75 eura, a ostalo na nabavu računala i ormara ladičara.

Šifra X004 – Ukupan višak prihoda iznosi 4.430,72 eura

Šifra 9221 -9222 – Višak prihoda iz ranijih godina iznosi 24.324,46 eura

Šifra X006 – Višak prihoda i primitaka za pokriće u sljedećem razdoblju iznosi 28.755,18 eura

i budući da je rezultat poslovanja iz ranijih godina i ostvaren je iz vlastitih prihoda te prihoda po posebnim propisima, ne postoji obveza vraćanja proračunskih sredstava u Gradski proračun. Ta sredstva će se koristiti za pokriće redovnih rashoda poslovanja za koje se ne osiguravaju sredstva u proračunu Grada.

**OBVEZE**

Šifre V006 I V009 – Ukupne obveze iznose 25.194,91 € , a odnose se na plaće zaposlenika, materijalne rashode, financijske rashode i ostale tekuće obveze. Sve nedospjele obveze podmirene su u siječnju 2024.

**VRIO**

Šifra 9151 - Iznos od 91,59 € odnosi se na otpis zastarjelih potraživanja iz ranijih godina za koje je ravnateljica na temelju prijedloga inventurne komisije donijela odluku o otpisu.

Zagreb - Sesvete, 29.01.2024.

Voditeljica računovodstva Ravnateljica

Marina Trgovčević Vjekoslava Damjanović